Placentale pattedyr

Atlantogenata
 Boreoeutheria

Placentale pattedyr eller morkakedyr (Eutheria) er de pattedyrene som har en morkake (placenta) som forbindelse mellom fosterets og morens blodomløpssystem. Morkakedyrene er søstergruppen til pungdyrene (Marsupialia).

 Fellestrekk 
 Morkaken 
Morkaken oppstod evolusjonært sett ved at plommesekken og allantois (som er fosterets «urinsekk» hos amnioter for øvrig) har ligget inntil livmorveggen, og begynt å ta opp oksygen og næring og hvittet seg med avfallsstoffer via moren. Dette har utviklet seg til en morkake, som tillater mye lengre graviditet enn det som er mulig dersom fosteret kun hadde eggeplomme å leve av. På denne måten kan graviditeten hos placentale pattedyr vare opptil 21 måneder (hos elefant), mot maksimalt én måned hos pungdyr. De nyfødte ungene hos morkakedyrene er større og bedre utviklet enn hos pungdyr og kloakkdyr, der forstre må klekkes eller fødes når plommen er brukt opp.Blackburn, D. G. (2000). Classification of the reproductive patterns of amniotes:" Herpetological Monographs", side 371-377.

 Livmor og skjede 
De første placentale pattedyrene hadde to livmorer slik som hos pungdyr. Dette systemet finnes fortsatt hos mange morkakedyr, slik som hos halvapene. Morkakedyr har derimot bare én enkelt skjede, i motsettning til pungdyr, kloakkdyr og de fleste krypdyr. Hos morkakedyrene har disse smeltet sammen til én.

 Tannsettet 
Et ytterligere avledet fellestrekk for de placentale pattedyrene er at antallet tenner ble redusert med to fortenner og én jeksel. Stamarten hadde altså tre fortenner, én hjørnetann, fire premolarer og tre jeksler. I mange delgrupper har antallet tenner blitt videre redusert.

 Inndeling 
Tradisjonelt deles de placentale pattedyrene inn i rundt 20 ordner. Nyere analyser viser at disse ordnene igjen faller ut i fire grupper, som trolig representerer tidlig utvikling på forskjellige steder ettersom superkontinentene Laurasia og Gondwanaland ble splittet opp av kontinentaldrift tilbake i jura- og krittiden. Denne teorien støttes også av omfattende nye studier, for eksempel Songa et al. (2012):

 Atlantogenata (pattedyr med opprinnelse fra den sørlige halvkule, men denne teorien er fortsatt svært usikker)
 Afrotheria: afrikanske insektetere Afrosoricida, elefanter, sjøkyr, klippegrevlinger, utviklet seg i Afrika da Gondwanaland splitet opp i tidlig kritt.
 Xenarthra: Maurslukere, beltedyr og dovendyr, utviklet seg i Sør-Amerika da Gondwanaland splitet opp i tidlig kritt.
 Boreoeutheria (pattedyr med opprinnelse fra den nordlige halvkule)
 Laurasiatheria: Rovpattedyr, klovdyr, hvaler og insektetere, oppsto trolig tidlig i kritt på det Laurasiske superkontinentet etter at det ble løsrevet fra Gondwanaland
 Euarchontoglires: Gnagere, haredyr og primater, skilte seg trolig fra Laurasitherene i midtre kritt og utviklete seg på øyene som senere ble Europa.

 Kladogram 

 Referanser 
Asher & Bennett & Lehmann (2009) The new framework for understanding placental mammal evolution BioEssays 31:853-864

Murphy et al. (2001) Resolution of the early placental mammal radiation using Bayesian phylogenetics Science 294:2266-2268

Songa, S., Liub, L., Edwardsc, S. V., & Wub, S. (2012). Resolving conflict in eutherian mammal phylogeny using phylogenomics and the multispecies coalescent model. PNAS, 109(37), 14943. doi:10.1073/pnas.1211733109

Waddell & Okada & Hasegawa (1999) Towards resolving the interordinal relationships of placental mammals. Syst Biol 48:1-5

Wildman et al. (2007): Genomics, biogeography, and the diversification of placental mammals. Proceedings of the National Academy of Sciences (USA) no 104, bind 36, side 14395–400 tekst

 Eksterne lenker 


Kategori:Pattedyr
Kategori:Pattedyr formelt beskrevet i 1880
Kategori:Dyr formelt beskrevet av Thomas Huxley